John Dungs
Kanar John David Dungs ( Rtd ) (ranar 3 ga watan Fabrairun 1952 – ranar 2 ga watan Mayun 2014) ya riƙe muƙamin shugaban mulkin soja na jihar Delta daga watan Agustan 1996 zuwa watan Agustan 1998 a lokacin mulkin soja na Janar Sani Abacha.  Ya kuma taɓa zama shugaban riƙo na soja na jihar Oyo daga shekarar 1994 zuwa 1996.  

A cikin watan Agustan 1990, Laftanar Kanar Dungs mamba ne na sojojin ƙasa da ƙasa a Laberiya, lokacin da aka kama wani kwale-kwalen da ke ɗauke da bindigogi, inda aka kama ƴan tawaye 27.   

Dungs ya kasance ɗan takara don zama ɗan takarar jam'iyyar People's Democratic Party a zaɓen gwamnan jihar Filato a shekarar 2007. 

A cikin shekarar 2012, ya kuma yi takarar kujerar Sanatan Plateau ta Arewa wanda bai yi nasara ba bayan rasuwar Sanata Gyang Dalyop Datong a kan dandalin jam’iyyar Democratic People’s Party ta sha kaye a hannun Sanata Gyang Pwajok na jam’iyyar Peoples Democratic Party.

A cikin watan Afrilun 2009, Dungs ya kasance ɗan takarar da bai yi nasara ba don zama sarkin gargajiya na ƙabilar Berom ( Gbong Gwom Jos ) a Jos. 

Bayan tarihin soja da alaƙar siyasarsa, John Dungs ana iya tunawa da shi a matsayin fitaccen kaftin na masana'antu kasancewar shi ne wanda ya kafa kuma babban jami'in Langfield Group Limited wani kamfani na masana'antu da ke da buƙatu iri-iri a sassa daban-daban na tattalin arziƙi. Ya taka rawar gani wajen samar da ƙananan hukumomin Riyom da Jos-East na jihar Filato.

Dungs ya mutu ne a ranar 2 ga watan Mayun 2014 a kan hanyar sa ta zuwa asibiti bayan ya rufta a gidansa da ke Rayfield, Jos. Mutuwarsa ta zo ne a cikin mako guda bayan rasuwar mahaifinsa, Da. Dung Jok, Gwom Rwei (shugaban gundumar) na Riyom bayan doguwar jinya.

Manazarta 

Haifaffun 1952